ملگرو ملتونو کې په ډرون بريدونو دپاکستان انديښنه
که یو خوا پاکستان د ډرون بریدونو مخلالفت کوي خو امریکائي چارواکې او خپله وسله وال هم د تسلیموي چې ډرون حملو کې يي یو شمیر اهم غړي وژل شوي دي. وسله والو پاکستان کې ډرون حملو کې د اهم غړو د وژنې تصدیق وخت په وخت په خپلو ویب پاڼو کړی دی
پاکستان پخپله خاوره دامريکا د بې پائيلټه الوتکو له لوري کيدونکي ميزائيلي بريدونو باندې دانديښنې څرگندونه کړې اؤوئيلي يې دي ددغه ستونزې پسر بايد کوټلې خبرې اترې وشي. په ملگرو ملتونو کې دپاکستان سفير مسعود خان دسلامتي کونسل غونډې ته دخپلې وينا په مهال دډرون په بريدونو دانديښنې څرگندونه وکړه اؤ وې وئيل دغه بريدونه دپاکستان دخپلواکۍ په ضد دي. هغه وويل په دغه حملوکې زياتره بې گناه وگړي وژل کيږي ، چې له دې امله دخلکو انتقامي جذبات نور هم راپاريږي. دپاکستاني استازي وينا وه دبې پائيلټه الوتکو ميزائيلي بريدونو سره تندلاريتوب وده مومي اؤ دتندلارو شمير کې اضافه کيږي مسعود خان دډرون حملو په معامله دکوټلو خبرو اترو په ضرورت ټينگار وکړو. بلخوا دپاکستان دوزيراعظم ميا محمد نواز شريف دخارجه چارو مشاور سرتاج عزيز هيله څرگنده کړې ده چې دپاکستان حکومت به دډرون بريدونو په مخنيوي کې برياليتوب ومومي. دنهې په ورځ د قومي اسمبلۍ کې دوينا په وخت ښاغلي عزيز وويل دپاکستان وزيراعظم په څرگندو ټکو کې وئيلي دي چې ډرون حملې بنديدل پکار دي. هغه وويل په 7م جون چې شمالي وزيرستان کې کومه ډرون حمله شوې وه، پاکستان په هغې امريکا ته سخت احتجاج کړى اؤ ورته يې په ډاگه کړې ده چې دغه رقم بريدونه دپاکستان دخپلواکۍ اؤ سلامتۍ څخه سرغړونه ده. هغه وويل پاکستان امريکا ته وئيلي دي چې دبې پائيلټه جاسوسي الوتکو دبريدونو له امله دامن عمل متاثره کيږي اؤ له دې امله ترهه گري نوره هم وده مومي. دپاکستان دبهرنو چارو مشير وويل امريکادپاکستان په احتجاج مثبت پيغامونه ورکړي دي اؤ اوس مونږ ته دگواښونو پځايې پاکستان ته دامريکا دخارجه وزير ددورې انتظار کول پکار دي. که یو خوا پاکستان د ډرون بریدونو مخلالفت کوي خو امریکائي چارواکې او خپله وسله وال هم د تسلیموي چې ډرون حملو کې يي یو شمیر اهم غړي وژل شوي دي. وسله والو پاکستان کې ډرون حملو کې د اهم غړو د وژنې تصدیق وخت په وخت په خپلو ویب پاڼو کړی دی.